Robert Fortune Sanchez

Robert Fortune Sanchez (født 20. mars 1934 i Socorro i New Mexico, USA, død 20. januar 2012 i Albuquerque i New Mexico[1]) var en amerikansk katolsk prelat og erkebiskop av Santa Fe. Han var den første biskop av latinamerikansk avstamning i USA.


== Liv og virke ==


=== Bakgrunn ===
Robert Fortune Sanchez var sønn av Julius Caesar Sanchez og Priscilla Fortune, og hans forfedre var det blant annet noen de aller første spanske kolonister i regionen, som da var del av Ny-Spania. Han vokste opp i Socorro i New Mexico, hvor han gikk på Mount Carmel Catholic School og Socorro High School. Han gikk så først på St. Mary's High School i Phoenix i Arizona, men begynte deretter på Immaculate Heart of Mary Seminary i Santa Fe, og studerte ved St. Michael's College (fry senere College of Santa Fe).


=== Prest ===
Etter å ha fullført studiene i filosofi og teologi ved Pontifical North American College i Roma, ble han presteviet i Roma for erkebispedømmet Santa Fe av biskop Martin J. O'Connor den 20. desember 1959. Han var prest og lærer i Albuquerque og fullførte studier ved University of New Mexico (didaktikk, 1964) og Catholic University of America (kanonisk rett). I 1965 ble han bispedømmedirektør for lekfolket. I 1968 ble han kalt til New Mexico Council of Churches institusjonelle departement. Etter ytterligere administrative oppgaver og arbeid i sjelesorgen ble han generalvikar i erkebispedømmet.[2]


=== Erkebiskop ===
Pave Paul VI utnevnte ham til erkebiskop av Santa Fe den 1. juni 1974. Han ble ordinert til biskop i nærvær av 14 000 troende, av den apostoliske delegat til USA, erkebiskop Jean Jadot, den 25. juli 1974; medkonsekratorer var James Peter Davis, erkebiskop emeritus av Santa Fe, og Patrick Fernández Flores, hjelpebiskop i San Antonio. 
Han var initiativtaker til den første bispedømmets ungdomskonferanse. Han var den første latinamerikaner i de liturgiske og økumeniske kommisjoner i US Bishops' Conference og en rekke andre institusjoner. Pave Johannes Paul II utnevnte ham til medlem av Vatikanets migrasjonskommisjon. Han var engasjert i spørsmålet om HIV/AIDS.[2]
Han trakk seg 19. mars 1993 etter å ha innrømmet å ha hatt seksuelle forhold med minst fem unge kvinner i New Mexico på 1970- og 1980-tallet.[3][4] Han ble også anklaget for ikke å ha håndtert adekvat beskyldninger om seksuelle overgrep mot barn foretatt av prester i hans bispedømme.[5][6]


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Clemente Micara (1879-1965) *1920
Kardinal Jozef-Ernest van Roey (1874-1961) *1926
Kardinal Leo Jozef Suenens (1904-1996) 1945
Erkebiskop Jean Jadot (1909-2009) *1968
Erkebiskop Robert Fortune Sanchez (1934-2012) *1974


== Referanser ==